《题定武兰亭副本》
宋代·何基

文皇命殉昭陵土，兰亭神迹埋千古。率更拓本勒坚珉，盐帝归装留定武。

薛家翻刻愚贵游，旧本和龛归御府。烟尘横空飞渡河，中原荆棘交豹虎。

维扬苍莅驾南辕，百年文物不堪补。纷纷好事竞新摹，倾敧丑俗亡遗矩。

如今薛本亦罕见，髹■典型犹媚妩。清欢盛会何足传，右军他帖以千数。

托言此笔不可再，慨然陈迹兴怀语。今昔相视无已时，手掩尘编对秋雨。

作者简介：（1188—1269）宋婺州金华人，字子恭，号北山。受业于黄干，得亲传朱熹之学。淳固笃实，从学者众。其学虽本于朱熹，然多发明新意。主张治学立志贵坚，规模贵大。屡被诏旨征聘，皆不出。所编《大学发挥》、《中庸发挥》等，采辑精严，号称“朱学津梁”。有《何北山遗集》。